דדי זהר

דדי זהר (נולד ב-2 באוגוסט 1971 בשם עודד זהר) הוא שחקן, זמר ומדבב ישראלי.

==ביוגרפיה==
זהר הוא בן הזקונים מבין ארבעה אחים של האתלט אורי זהר ואשתו דבורה. אחיו הבכור הוא השחקן והבמאי איקה זהר.

בצבא שירת בלהקת פיקוד המרכז, בבימויו של אחיו איקה, שהקים את להקת פיקוד המרכז מחדש עם יאיר רוזנבלום שגם היה אחראי על הניהול המוזיקלי של הלהקה.
לצדו שירתו בלהקה גם עידן אלתרמן וגלית גיאת.

את קריירת המשחק החל דדי כשהשתתף בהצגה "גן עדן – סיפור הנחשול", אז גילה את אהבתו לבמה.
לאחר שירותו הצבאי נרשם לסטודיו למשחק של יורם לוינשטיין 1994-1997 וזכה במלגת לימודים קרן אמריקה-ישראל
כמו כן למד אצל רות דייכס משחק מול מצלמה.

===על הבמה===

===קולנוע וטלוויזיה===
על המרקע כיכב בפרסומות ובסדרות רבות, בין היתר: "כחול עמוק", "סיטי טאוור", "שחר", "מילואים", "שמש", "משפחה וחצי", "השמינייה", "הנפילים", "חשיפה", "דני הוליווד",

השתתף בתפקיד אורח בסדרה "סופשלי" המשודרת ב"יס", "משפחה שולטת", בעונה השנייה של הסדרה "סברי מרנן" ובעונה השמינית של "הפיג'מות".

השתתף בסרטים "באזז", ב"אסקימו לימון - החגיגה נמשכת", ובסרט "שושנה חלוץ מרכזי". כן כיכב במופע "המסע שלי" בג'טיקס שרץ ברחבי הארץ בשנת 2004.

דדי מזוהה מאוד בתחום הילדים. השתתף בקלטות לילדים, החל בקלטת הילדים "מי שטוב לו ושמח כף ימחא", "מחסן השטוזים של דתיה" על פי שיריה של דתיה בן דור, "הגוגונים ודתיה גם" ו"מועדון גן הרקדנים".

===קריירת דיבוב===
דדי עוסק בדיבוב ואפשר לשמוע את קולו בדמויות בסדרות רבות בעבור הערוצים הופ!, לולי, ערוץ הילדים, ערוץ ניקלודאון
ובסרטים רבים השייכים לדיסני ולפוקס, כגון: "מליפיסנט" בתור המלך סטפן, "מעבר ליער", "גארפילד", "הורטון שומע מישהו", "ביבי וטינה", "כלבים נגד חתולים: נקמתה של קיטי", "פלונטר", "פיראטים", "חברים בחווה", "ניקו", "חבורת חשבונבונים", ",תום החתול המדבר וחברים" בתפקיד תום, "טבע תום, "קפטן תחתונים: הסרט", "דלהי ספארי" (בתפקיד סולטאן), פוקויו, העיבוד המחודש ל"אלאדין" (בתפקיד ג'יני), "טבאלוגה", "ויק ההורס", "מיקי מאוס: כייף של בית" (בתפקיד כיפי) ו"מזלגוני שואל שאלה" (בתפקיד מר איות).

===קריירה מוזיקלית===
דדי היה זמר הליווי של הזמר אדם בקדם-אירוויזיון לשנת 1993 עם השיר "עד" אשר הגיע למקום השלישי.

כמו כן ביצע מספר שירי פתיחה וסיום של מספר סדרות וסרטים מדובבים, כגון:"גרומפף'", "ביבי וטינה", "צפרדע וחברים", "נווה עצלנות", "חברים בחווה", "חי וזארה" "צבי הנינג'ה" לשנת 2009 וביצוע מחודש בשנת 2012, "חבורת חשבונבונים", "טבע תום", "רובוטריקים", "רובוטריקים – רסקיו בוטס" ו"תומס הקטר וחברים". כמו כן ביצע את שירי הסיום של דרגון בול סופר.

כמו כן בשירים מתוך הסרטים "ריו", "פלונטר", "הורטון שומע מישהו" ו"דלהי ספארי".

==תחומי עניין==
זהר פעיל גם בנושא איכות הסביבה, כגון: נייר חדרה שבו השתתף בסרטון בעבור מרכז המבקרים העוסק במחזור נייר, בסרטון בעבור מרכז המבקרים של מגדל המים בכפר סבא.

הוציא די-וי-די בשם "אוריקן" העוסק בשמירה על איכות הסביבה ואף היה מעורב בהפקתו.

נוסף לתחום המשחק, דדי פעיל מאוד בתחום הספורט האתגרי, חובב סנובורד, רכיבת אופני הרים בשטח
וטניסאי עוד מנעוריו ואף השתתף בתחרויות טניס בהן זכה בגביעים.

==חיים אישיים==
זהר גרוש ואב לבת. מתגורר בראשון לציון. בעבר זוהר ניהל מערכת יחסים של שמונה שנים עם השחקנית גלית גיאת שאיתה שירת בצה״ל והשתתף איתה בקלטת הילדים "מועדון גן הרקדנים".<ref></ref><ref></ref>

==קישורים חיצוניים==

* דדי זהר, [http://www.ishim.co.il/p.php?s=דדי+זהר באתר אישים]
* דדי זהר באתר [https://web.archive.org/web/20110830231606/http://www.edb.co.il/name/דדי_זוהר/ אידיבי]
* דדי זהר ועמי מנדלמן בריאיון לתוכנית [http://reshet.tv/Shows/parents_meeting/videomarklist,220927/"אספת הורים" עבור הסרט "דלהי ספארי"]
* 
* דדי זהר בריאיון לתוכנית [http://www.youtube.com/watch?v=o7gexyYXfbw"איזה יופי" עם נעמה קסרי עבור הדיוידי "אוריקן"]
* שירה זילברמן, [http://www.nrg.co.il/online/54/ART2/161/309.html אין קץ לילדות: שרון ודדי חורשים את הארץ עם מופע שירי ילדות], באתר nrg מעריב 28 בספטמבר 2010
* דדי זהר ושרון שחל בריאיון לתוכנית [https://web.archive.org/web/20101017063106/http://10tv.nana10.co.il/Article/?ArticleID=751181"איזה יופי" עבור המופע "שירי הופ ילדות ישראלית"]

== הערות שוליים ==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:חברי להקת פיקוד המרכז
קטגוריה:מדבבים ישראלים
קטגוריה:זמרים ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1971